Montcube

Montcube (Moncube en francés) qu'ei ua anciana comuna gascona de Shalòssa situada dens lo departament de las Lanas e la region de Navèra Aquitània, ancianament d'Aquitània.

Geografia
Lo prumèr problèma geografic qu'ei l'emplaçament deu lòc. Lo nom de Montcube qu'ei present, escrit Moncube, sus la mapa de Cassini https://www.geoportail.gouv.fr/donnees/carte-de-cassini cercar a 40500 Eyres-Moncube, e que sembla pas luenh de l'actuau Laféourère (en francés), on i a ua abadia de monjas benedictinas despuish 1985 dens lo castèth d'aqueth nom https://www.monastic-euro.org/monasteres/abbaye-notre-dame-saint-eustase, bastit en 1810 per la familha de Labòrda-Lassala. Lo nom qu'ei absent de las mapas mèi recentas; benlèu que lo nom deu castèth lo hascó oblidar.

Tant lo borg d'Èiras com lo lòc supausat de Montcube qu'èran quasi au limit de las duas comunas.

Toponimia
Las fòrmas ancianas que son Moncube sus ua mapa de 1714 e ua auta de 1733. Lo nom qu'es format deu romanic mont e d'un aute qui auré, segon Bénédicte Boyrie-Fénié, un sens oronimic, çò qui haré de l'ensemble un pleonasme. La toponimista qu'evòca l'arradic preindoeuropèa *KoB-, dab l'influéncia deu gascon cuba. Que i a a Nerbis un lòc nomentat Métairie de Cubis dab un tumulús, çò qui confirmaré la valor oronimica. B. Boyrie-Fénié qu'arreconeish lo costat conjecturau de sa construccion Bénédicte Boyrie-Fénié, Dictionnaire toponymique des communes. Landes et Bas-Adour, ed. Institut occitan e CAIRN, Pau, 2005, p. 97-98. La situacion deu lòc sus un planèr enter duas vaths s'opausa pas a un oronime.

Istòria
Montcube èra pas parròpia au sègle XVIII https://www.geoportail.gouv.fr/donnees/carte-de-cassini cercar a 40500 Eyres-Moncube.
I avè pas de borg vertadèr nimèi, probable, de glèisa quan èra comuna. Non se sap on èra l'ostau de comuna.

En 1844, qu'incorporén la comuna de Montcube a Èiras e la comuna d'Eyres (en francés) que vadó Eyres-Moncube http://cassini.ehess.fr/cassini/fr/html/fiche.php?select_resultat=13391.

Demografia

 Lo n° INSEE qu'ei estat cambiat per rasons practicas.

Lòcs e monuments
Probable que i avè nada glèisa avant la Revolucion, nimèi après.

Personalitats ligadas dab la comuna
 Familha de Labòrda-Lassala.

Véder tanben
 Èiras e Montcube
 Lista de las ancianas comunas de las Lanas sus la Wikipèdia francesa : 

Ligams extèrnes
 Comunautat de comunas de Shalossa Tursan

Nòtas

Categoria:Lanas